ناماسکار.
ئەستێرەیەکی سینەماییم، تەمەنم ٥١ ساڵە، و
تا ئێستا بۆتۆکسم بەکارنەهێناوە.
(پێکەنین)
کەواتە پاکم، بەڵام ئێستا وەک ئەو کاتە ڕەفتاردەکەم وەک ٢١ ساڵێکی فلیمەکانم.
بەڵێ، ئەوە ئەکەم.
خەون دەفرۆشم، و خۆشەویستی دەبەخشمەوە بەسەر ملیۆنەها خەڵکی هیندستان
کە وا ئەزانن من باشترین دڵدارم لە جیهاندا.
(پێکەنین)
ئەگەر بە کەس نەڵێن، من پێتان ئەڵێم کە وانیم،
بەڵام قەت ناهێڵم ئەو گریمانەیە نەمێنێت.
(پێکەنین)
هەروەها واشم لێکراوە تێبگەم
زۆرێک لە ئێوە کە لێرەن کارەکانی منتان نەبینیوە و
بەڕاستی بەداخەوەم بۆتان.
(پێکەنین)
(چەپڵەلێدان)
ئەوە هیچ لەو ڕاستییە کەمناکاتەوە کە من بە تەواوەتی خووم بەخۆمەوە گرتووە،
وەک ئەستێرەیەکی سینەمایی.
(پێکەنین)
ئەوکاتەبوو کە هاوڕێکانم، کریس و جولێت بانگیان کردم بۆ ئێرە
بۆ قسە کردن لەسەر "ئێوە"ی داهاتوو
ڕاستییەکەی، جارێکە قسە لەسەر ئێستای خۆم دەکەم.
(پێکەنین)
چونکە بەڕاستی باوەڕم وایە مرۆڤایەتی زۆر لەمن دەچێت.
(پێکەنین)
بەڵێ. بەڵێ وایە.
ئەستێرەیەکە چووە بەتەمەنا،
قولاپم هەڵداوە بۆ گرتنی هەموو شتە تازەکانی چواردەورم،
دەمەوێت بزانم ئایا لە سەرەتاوە درووست هاتووە و
هێشتا لە هەوڵی دۆزینەوەی ڕێگەدام
بۆ ئەوەی هەر بدرەوشێمەوە.
لە ئۆردووگایەکی ئاوارەدا لەدایکبووم لە نیو دێلهی پایتەختی هیندستان.
باوکیشم جەنگاوەری ئاشتی بوو.
دایکیشم بەهەمان شێوە، جەنگاوەر وەک هەر دایکێکی تر.
وەک هەر مرۆڤێکی تریش،
ململانێمان دەکرد بۆ مانەوە.
کە لە سەرەتای تەمەنمدا بووم،
دایکیشم و باوکیشم لەدەستدا،
کە دەبێ دانی پێدا بنێم ئێستا لەوە ناچێ وادەرکەوێت گرنگ بێت بەلامەوە
بەڵام --
(پێکەنین)
ئەو شەوەم بیرە کە باوکم مرد، و
ئەو شۆفێرەی گەڕەکەکەم بیرە کە ئەیبردین بۆ نەخۆشخانە.
منگەی شتێکی کرد پێموابێ وتی خەڵکی مردوو پارەی باش نایەن و
ئیتر دیار نەما.
ئەوکاتە ١٤ ساڵ بووم، و
لاشەکەی باوکم خستە سەر کوشنەکانی دواوەی ئوتومبێلەکە، و
دایکیشم لامەوە دانیشت،
دەستم کرد بە لێخوڕینی ئوتومبێلەکە لە نەخۆشخانەوە بۆ ماڵەوە
لە ناوەڕاستی گریانە هێواشەکەیا، دایکم سەیری کردم وتی،
"کوڕم، کەی فێری شۆفێری بوویت؟"
منیش بیرملێکردەوە و درکم پێکرد و بە دایکمم وت،
هەر ئێستا دایکە.
(پێکەنین)
بۆیە لەو شەوە بەدواوە،
هاوشێوەی مرۆڤایەتی لە تەمەنی هەرزەکاریدا،
فێری ئامرازە خامەکانی ڕزگاربوون بووم.
ئەوکاتەش چوارچێوەی ژیان، ڕاشکاو بم، زۆر زۆر سادەبوو.
هەر ئەوەت دەخوارد کە دەست دەکەوت و
ئەوەت دەکرد کە پێت دەوترا.
وامدەزانی نەخۆشی سیلیاک هی سەوزەیە، و
ڤێگانیش هاوڕێ ونبووەکەی بەڕێز سپۆکە لە فیلمی ستار ترێکدا.
(پێکەنین)
هاوسەرگیرییت لەگەڵ یەکەم کچ دەکرد کە خۆشەویستیت لەگەڵ دەکرد، و
خۆت بە وەستا ئەزانی ئەگەر بتتوانیایە کاربرێتەری ئوتومبێلەکەت چاکەیتەوە
وام دەزانی کە وشەی گەی وشەیەکی ئینگلیزی ئاڵۆزە بە واتای دڵخۆشی.
لێزبیانیش، بێگومان وام ئەزانی پایتەختی پورتوگالە
(پێکەنین)
من لەکوێ بووم؟
پشتمان بەو سیستمانە دەبەست
کە لە ڕێگەی ڕەنجدان و قوربانیدانی نەوەکانی پێش خۆمانەوە درووست کرابوون
بۆ پاراستنمان، و
هەستمان دەکرد کە حکومەتەکان بەڕاستی کار بۆ باشترکردنی ژیانمان دەکەن.
زانست سادە و لۆجیکی بوو،
سێو ئەوکاتە تەنیا میوەیەک بوو
یەکەمجار هی حەوا بوو ئینجا نیوتن
ئەوکاتە هێشتا ستیڤ جۆبس نەیدیبوو.
"ئیوریکا"ش ئەو شتەبوو هاوارت بۆ دەکرد
کاتێک دەتویست بە ڕووتی بەسەر شەقامەکاندا ڕابکەیت.
ژیان بۆ هەرکوێیەکی ببردیتایە دەڕۆشتیت، و
خەڵک بەزۆری پێشوازیان لێدەکردیت.
ئەوکاتە کۆچکردن دەستەواژەیەک بوو
تەنیا پەیوەست بە لەقلەقە سیبیریاییەکان، نەک بۆ مرۆڤەکان.
لەهەموی گرنگتر، ڕووی ڕاستەقینەی خۆت بوویت و
ئەوەت دەوت کە لە مێشکتایە.
ئینجا لە ساڵەکانی دواتردا،
گواستمەوە بۆ ناوەندە بووژاوەکەی شاری مومبای و
چوارچێوەی ژیانم،
وەک مرۆڤایەتییە سەردەمییە بە پیشەسازی بووە بەرزخوازەکە
دەستیکرد بە گۆڕان.
لە پەلەکردندا بۆ مانەوەیەکی تازەی جوانتر لە ژیاندا
شتەکان کەمێک جیاوازتر بوون.
چاوم بەو خەڵکانە کەوت کە لە هەموو جیهانەوە هاتبوون،
ڕووخسارەکان، ڕەچەڵەکەکان، ڕەگەزەکان، قەرزدەرەکان.
پێناسەکان تا دەهات زیاتر و زیاتر هەڵدەقوڵا.
لەوکاتەدا وردەوردە کار پێناسەی دەکردیت
بەشێوەیەکی یەکسانکەری زۆر بەهێز، و
هەموو سیستمەکان بەلامەوە وایلێهات کەمتر پشتیان پێببەسترێت،
ئەوەنە ئەستوور نەتوانرێت
بە فرەچەشنی مرۆڤ بگیرێت و
مرۆڤیش پێویست بوو گەشە بکەن و بەرەوپێش بچن.
بیرۆکەکان بە ئازادی و خێرایی زیاترەوە هەڵدەقوڵان.
منیش ئەزموونی موعجیزەی داهێنان و هاوکاری مرۆڤ و
داهێنانی خۆمم کرد،
کاتێک پشتیوانی دەکرا بە زۆرزانینی ئەم هەوڵە کۆکراوەیە،
منی فڕێدایە ناو جیهانی بوون بە ئەستێرە.
ئیتر هەستم دەکرد کە گەشتووم، و
ئەوکاتەشی گەشتمە ٤٠ ساڵ، هەر بەڕاستی لە فڕیندا بووم.
لەهەموو شوێنەکاندا بووم.
ئەزانن؟ تا ئەوکاتە لە ٥٠ فلیمدا بووم و
هەروەها ٢٠٠ گۆرانی، و
مالیزییەکان وەک سوارچاکێ سەیریان دەکردم.
لەلایەن حکومەتی فەڕەنسییەوە بەرزترین شەرەفی شارستانیم پێبەخشرا
نازناوێک کە تا ئێستا نەمتوانیوە بە ڕاستی بیخوێنمەوە.
(پێکەنین)
ببورن فەڕەنسییەکان و زۆر سوپاس. سوپاس بۆ ئەوە فەڕەنسا.
بەڵام زۆر لەوە گرنگتر، توانیم ئەنجیلینا جولی ببینم --
(پێکەنین)
بۆ دوو چرکە و نیو.
(پێکەنین)
زۆر دڵنیام ئەویش هەرچۆنێک بێت ئەو یەکتر بینینەی بیربێت.
باشە، لەوانەش نییە.
لەسەر مێزێکی خڕی ئێوارەخوانێک لای هانا مۆنتاناوە دانیشتم
زۆربەی کاتەکان پشتی لەڕووم بوو.
وەک وتم، لە مایلیەوە بۆ جۆلی، و
تا دەهات مرۆڤایەتی تێمدا دەفڕی.
هەردووکمان بەشێوەیەکی لەناکاو و چاوەڕوان نەکراو توڕەبووین.
ئینجا هەمووتان ئەزانن چی ڕوویدا.
ئینتەرنێت پەیدا بوو.
لە کۆتاییەکانی ٤٠ەکانمدا بووم، و
دەستمکرد بە خوێندن لەسەر تویتەر وەک کەناری ناو قەفەسێک
بەو ئاواتەی ئەو خەڵکانەی سەیری جیهانەکەم ئەکەن
گرنگی پێبدەن
کە باوەڕم وابوو موعجیزەبێت.
بەڵام شتێکی تر چاوەڕێی من و مرۆڤایەتی دەکرد.
دەزانن، چاوەڕێی فراوانبوونێکی بیرۆکەکان و خەونەکانمان دەکرد
بەو بەرەوپێشچوونەی پەیوەندی لە جیهاندا.
سەوداگەریمان نەکردبوو بۆ نزیکبوونەوەیەکی هێندەی ناو گوندێکی بیرکردنەوە،
بڕیاردان، پێناسەکردن
کە لە هەمان ئەو شوێنەوە هەڵدەقوڵا
کە ئازادی و شۆڕش تیایدا ڕوویدەدا.
هەموو شتێک کە دەموت واتایەکی نوێی دەبوو
هەر شتێکم دەکرد-- باش، خراپ، ناشرین --
دەکەوتە بەردەستی جیهان قسەی لەسەر بکەن و بڕیاری لەسەر بدەن.
ڕاستییەکەی هەموو شتێک کە نەم دەوت یان نەمدەکرد
بە هەمان چارەنووس دەگەشت.
چوار ساڵ لەمەوبەر،
لەگەڵ هاوسەری خۆشەویستم گاوری بڕیارماندا منداڵی سێیەممان ببێت.
لەسەر ئینتەرنێت باسی ئەوە دەکرا
کە منداڵی خۆشەویستی
یەکەم منداڵمان بووە
کە خۆی ١٥ ساڵان بوو.
دیاربوو، کە لەگەڵ کچێکدا لە شوێنی گشتیدا دەرکەوتبوو
کاتێک ئوتومبێلی کچەکەی لێخوڕیبوو لە ڕۆمانیا و
بەڵێ، ڤیدیۆیەکی ساختە هەبوو لەسەری. و
وەک خێزانێک ئەوە زۆر بێتاقەتی کردین.
کوڕەکەم، کە ئێستا ١٩ ساڵە،
تەنانەت ئێستاش کە پێی ئەڵێیت سڵاو،
ڕووئەکات بەودیوا و ئەڵێت،
"بەڵام برا، من تەنانەت مۆڵەتی شۆفێری ئەوروپیشم نەبوو."
(پێکەنین)
بەڵێ.
لەم جیهانە نوێیەدا،
بە هێواشی، ڕاستی بوو بە دروستکراو و درووستکراویش بوو بە ڕاستی،
ئیتر هەستم بەوە کرد
کە ناتوانم ببم بەوەی کە دەمەوێت یان ئەوە بڵێم کە لە مێشکمدایە، و
لەم کاتەدا مرۆڤایەتی
بە تەواوەتی بە مندا دەناسرایەوە.
پێموابێت هەردووکمان بە نێو قەیرانی ناوەڕاستی تەمەنماندا دەڕۆشتین، و
مرۆڤایەتیش، وەک خۆم خەریکبوو دەبوو بە شتێک زۆر بەهرە و توانای خۆی پێگرنگ بوو.
دەستم کرد بە فرۆشتنی هەموو شتێک،
لە ڕۆنی قژەوە بۆ ڕۆنی مەکینەی دیزڵ.
مرۆڤایەتی هەموو شتێکی دەکڕی
لە نەوتەوە بۆ کارتێکەری ناوکی.
ڕاستییەکەی، تەنانەت ویستیشم بچمە جلێکی تەسکی پاڵەوانێکی ئەفسانەیی
بۆ ئەوەی خۆم درووست بکەمەوە.
دەبێت بڵێم شکستێکی گەورەم هێنا.
ئینجا دەمەوێت لەجیاتی هەموو باتمانەکان، و سپایدەرمانەکان، و
سوپەرمانەکانی جیهان،
پێویستە ستایشیان بکەن،
چونکە بەڕاستی ئەو جلە تەسکانەیان ناخۆشە.
(پێکەنین)
بەڵێ، من بەڕاستمە. پێویستە لێرەیا ئەمەتان پێبڵێم.
بەڕاستی.
بە ڕێکەوتیش، توانیم شێوەیەکی نوێی سەماکردن دابهێنم
کە درکم پێنەکرد و زۆر بەخێرایی بڵاوبۆوە.
بۆیە ئەگەر ئاسایی بێت، و
پێشتر خۆتان منتان بینیوە، و ئەزانن کەمێک بێ شەرمم، نیشانتان ئەیەم.
پێی دەوترا سەمای لەنجی.
بۆیە ئەگەر بکرێت، نیشانتان ئەیەم. ئەگەرچی من بەهرەمەندم.
(هاوتوهاوار)
بۆیە شتێکی ئاواهی دەرچوو.
سەمای لەنجی. سەمای لەنجی. سەمای لەنجی. سەمای لەنجی.
سەمای لەنجی. لەنجی.
ئاواهی. زۆر بڵاوبۆوە
(هاتوهاوار)
هەر بەڕاستی وایلێهات.
وەک تێبینیتان کرد، جگە لەخۆم هیچ کەس سەری لەوە دەرنەدەکرد کە ڕووی دەدا، و
بەڕاستی هیچ گرنگ نەبوو بەلامەوە،
چونکە هەموو جیهان، و هەموو مرۆڤایەتی،
لەوە دەچوو وەک من سەرلێشێواو و ون بێت.
ئەوکاتە کۆڵم نەیا.
تەنانەت هەوڵیشم دا ناسنامەی خۆم درووست بکەمەوە لەسەر میدیاکان
وەک هەموو کەسێکی تر.
وامزانی بە نوسینی شتی فەلسەفی لەسەر تویتەر
خەڵک وادەزانن لەگەڵیانم،
بەڵام هەندێک لە وەڵامەکانی پێمگەشت لەو بڵاوکردنەوانەوە
چەند کورتەیەکی زۆر سەرلێشێوێنەربوون کە لێی تێنەگەشتم. دەزانن بۆچی؟
لۆل. رۆفڵ.
"ئەدیداس،" یەکێک ئەو وەڵامەی نوسیبوو بۆ یەکێک لە بڵاوکراوە سەرنج ڕاکێشەکانم و
منیش ئەموت باشە بۆچی ناوی کالەیەک ئەهێنیت،
مەبەستم ئەوەیە، بۆچی ناوی کالەیەکم بۆ دەنوسیتەوە؟
ئینجا لە کچە ١٦ ساڵەکەمم پرسی، و ئەویش پێی وتم.
"ئەدیداس" ئێستا واتە "هەموو ڕۆژێک "خەون بە سێکسەوە دەبینم."
(پێکەنین)
هەر بەڕاستی.
نەمزانی ئەوە ئەزانن.
منیش بۆم نوسییەوە، بۆ بەڕێز ئەدیداس "WTF"
بە نهێنی وا بیرم دەکردەوە هەندێک کورتە و شت هیچ ناگۆڕێن.
WTF
بەڵام ئەوەتا لێرەین.
من ٥١ ساڵم، وەک پێم وتن، و
کەچی ئەم کورتکراوە سەیرانە بەکاردەهێنم.
هەر ویستم پێتان بڵێم
ئەگەر ساتێکی باش هەبووبێت بۆ بوونی مرۆڤایەتی،
ئەو ساتە ئێستایە،
چونکە ئێوەی ئێستا ئازان.
ئێوەی ئێستا پڕ هیوان.
ئێوەی ئێستا داهێنەر و بە بەرهەمن، و
بێگومان، ئێوەی ئێستا لە سەروو پێناسە کردنەوەن. و
بەهۆی ئەم سەرنجڕاکێشەرییەوە،
ئەم ساتە پڕ کەم و کوڕییەی بوونە،
هەستکردن بە کەمێک ئازایەتی ڕێک پێش هاتنم بۆ ئێرە،
بڕیارم یا سەیرێکی جوانی دەم و چاوی خۆم بکەم. و
بۆم دەرکەوت تا دێت زیاتر و زیاتر لێکچوونم دەبێت لەگەڵ
پەیکەرە مۆمەکەی خۆم لە مادام توسەید.
(پێکەنین)
بەڵێ، وە لەو ساتی درکپێکردنەدا،
گرنگترین و پەیوەنیدارترین پرسیارم کرد لە مرۆڤایەتی و لە خۆم:
پێویست دەکات ڕووخسارم چاک بکەمەوە؟
بەڕاستی. من ئەکتەرم، وەک پێم وتن،
دەربڕینێکی سەردەمی داهێنەری مرۆڤ.
ئەو خاکەی لێوەی هاتووم
سەرچاوەیە بۆ ڕۆحپەرستییەکی تەواو سادە و باسلێوەنەکراو.
لە بەخشندەییە بێسنوورەکەیدا،
هیندستان بەجۆرێک بڕیاریدا
کە من، کوڕە موسوڵمانێکی شەڕکەرێکی ئازادی
کە بەڕێکەوت سەرکێشیم کردووە بۆناو کاری فرۆشتنی خەونەکان،
دەبێت ببم بە پادشای ڕۆمانسیەت،
"پادشای بۆلیوود"
مەزنترین دڵدار وڵاتەکە بەخۆیەوە بینیبێت..
بەم دەم و چاوەوە.
بەڵێ.
(پێکەنین)
کە زۆرجار وەک ناشرین و نەگونجاو و نامۆ و
ئەسمەر نەبوو وەک پێویست باسکراوە.
(پێکەنین)
خەڵکی ئەم خاکە دێرینە
لەباوەشیان گرتم لە خۆشەویستییە بێسنوورەکەیان، و
لەم خەڵکانەوە فێری ئەوەبووم
کە نە هێز و نە هەژاری
ناتوانن ژیان ئەفسووناوی تر بکەن
یان کەمتر خواروخێچی بکەن.
لە خەڵکی وڵاتەکەی خۆمەوە فێری ئەوە بووم کە
شکۆداری ژیانێک،
مرۆڤێک، کلتورێک، ئاینێک، وڵاتێک
پشتی بەستووە بە توانای
بۆ چاکەکاری و هاوسۆزی.
فێری ئەوەبووم هەرچییەک بتجوڵێنێت،
هەرچییەک هانت بدات بۆ درووستکردن، بۆ بنیاتنان،
هەرچییەک ڕێگری بکات لە کەوتنت،
هەرچییەک یارمەتیت بدات بۆ ڕزگاربوون،
لەوانەیە کۆنترین و سادەترین هەست بێت کە مرۆڤ ئاشنان پێی،
ئەویش خۆشەویستییە.
هۆنراوەنوسێکی دێرینی خاکەکەم هۆنراوەیەکی بەناوبانگی هەیە،
وتنەوەی بە هیندی
(کۆتایی هۆنراوەکە)
کە ئەوەش واتای ئەوەیە هەر شتێک کە --
بەڵێ، ئەگەر هیندی دەزانن، چەپڵە لێبەن.
(چەپڵەلێدان)
بیرهاتنەوەی زۆر قوورسە.
کە ئەگەر وەریبگێڕیت دەتوانیت بڵێیت
دەتوانی هەموو کتێبەکانی زانست کە لەوانەیە بیخوێنیتەوە و
ئینجا بەردەوام بیت و ئەو زانستەی پێتە بەکاربێنیت
لەڕێگەی داهێنانەوە، لە ڕێگەی نوێگەرییەوە، لەڕێگەی تەکنەلۆجیاوە
بەڵام مرۆڤ قەت داناتر نابێت بۆ داهاتووی
ئەگەر تێکەڵ نەبێت لەگەڵ هەستێکی خۆشەویستی و هاوسۆزی بۆ بوونەوەرەکانی تر.
ئەو دوو پیت و نیوەی کە وشە هیندییەکە پێکدەهێنێت
بە واتای خۆشەویستی
ئەگەر بتوانیت لەوە تێبگەیت و
پەیڕەوی بکەیت
ئەوە بۆخۆی بەسە بۆ ڕووناکبیر کردنی مرۆڤایەتی.
بۆیە بەڕاستی لەو باوەڕەیام کە ئێوەی داهاتوو
پێویستە ئێوەیەک بن خۆشەویستیتان هەبێت.
ئەگەرنا پێشکەوتنی نامێنێت.
لە خۆخواردنەوەی خۆیدا بوونی نامێنێت.
بۆیە دەکرێت هێزی خۆتان بەکاربێنن
بۆ بنیاتنانی دیوارەکان و
هێشتنەوەی خەڵک لە دەرەوە،
یان بەکاریبهێنن بۆ شکاندنی بەربەستەکان و باوەشکردنەوە بۆیان.
لەوانەیە باوەری خۆتان بەکاربهێنن
بۆ ئەوەی وا بکەن خەڵک بترسن و
وایان لێبکەن خۆیان بەدەستەوە بدەن،
یان دەتوانن بەکاری بهێنن بۆ ئەوەی ورە بییەن بە خەڵک
بۆ ئەوەی بەرزبنەوە بۆ بەرزترین ئاستی ڕووناکبیری.
دەتوانن هێزی خۆتان بەکاربهێنن
بۆ درووستکردنی بۆمبێکی ئەتۆمی و بلاوکردنەوەی تاریکی وێرانکاری،
یان بەکاریبهێنن بۆ بڵاوکردنەوەی ڕووناکی بەسەر ملیۆنان خەڵکدا.
دەتوانن هەموو زەریاکان پیس بکەن و هەموو دارستانەکان ببڕنەوە.
دەتوانن سیستمی ژینگەیی لەناوبەرن،
یان بە خۆشەویستییەوە ڕوویان تێبکەن و
لە ئاوەکان و درەختەکانەوە ژیان درووست بکەنەوە.
دەتوانن بچنە سەر مەریخ و
قەڵای پڕچەک درووست بکەن.
یان دەتوانن بۆ شێوەکانی تری ژیان و بوونەوەرەکانی تر بگەڕێن و لێیانەوە فێربن.
دەشتوانن هەموو ئەو پارەیەی دەستمان کەوتووە بەکاربێنن
بۆ هەڵگیرساندنی جەنگی بێسوود و
چەک بدەینە دەستی منداڵە بچووکەکان
بۆ ئەوەی یەکتری پێبکووژن،
یان دەتوانین بەکاریبێنین
بۆ بەرهەمهێنانی خواردنی زیاتر
بتوانن سکیانی پێ تێرکەن.
وڵاتەکەم فێری ئەوەی کردووم
توانای مرۆڤ بۆ خۆشەویستی هاوشێوەی خووداپەرستییە.
لە جیهانێکدا دەدرەوشێتەوە
کە پێموابێت تیایدا شارستانیەت، زۆر شتی کاول کردووە.
لەم چەند ڕۆژەی دواییدا، قسەکردنەکانی ئێرە، خەڵکە بێوێنەکە
کە یەن و بەهرەکانی خۆیان نیشان دەدەن،
باسی دەستکەوتە کەسییەکان دەکەن، داهێنانەکان، تەکنەلۆجیا،
زانست، زانیارییەکانی بەدەستی، دەهێنین بە بوونمان لێرە
لە ئامادەبوونی تێد تۆڵک و هەمووتان
هۆکارێکە بۆ ئەوەی هەموومان ئاهەنگ بگێڕین بە بۆنەی ئێمەی داهاتووەوە
بەڵام لەنێو ئەو ئاهەنگ گێڕانەدا
گەڕانەکەمان بۆ گەشەدان بە تواناکانمان بۆ خۆشەویستی و هاوسۆزی
پێویستە سووربێت، پێویستە سووربێت،
بەشێوەیەکی هاوتا.
بۆیە لەو باوەڕەیام ئێوەی داهاتوو
ئێوەیەکی بێکۆتان.
لە هیندستان پێی دەوترێت چاکرا، هەر وەک بازنەیەک
لە شوێنی دەستپێکردنییەوە تەواودەبێت بۆ تەواوکردنی خۆی.
ئێوەیەک بەشێوەیەکی جیاواز هەست بە کات و بۆشایی بکەن
لەهەردووکی تێبگەن
ئێوەیەکی باوەڕپێنەکراو و
پڕ گرنگییەکی سەرسوڕهێنەر و
ناگرنگییەکی تەواوتەیشتان لەسەر ئاستی گەردوونە گەورەترەکە.
ئێوەیەک کە بگەڕێنەوە
بۆ بێتاوانییە بنەڕەتییەکەی مرۆڤایەتی،
کە لە پاکی دڵەوە خۆشەویستی دەکات،
کە لە چاوەکانی ڕاستییەوە دەبینێت،
کە لە ڕوونی مێشکێکی کارلێنەکراوەوە خەون دەبینێت.
ئێوەی داهاتوو پێویستە
وەک ئەستێرەیەکی بەتەمەنا چوو بن
کە وایلێهاتووە باوەڕ بەوە بکات ئەگەرێک هەیە
بۆ جیهانێک کە بە تەواوەتی،
بە گشتی، و بەشێوەیەکی ئالوودەبوو
لە خۆشەویستی خۆیایەتی.
جیهانێک -- بەڕاستی، دەبێت تۆیەک بیت
بۆ درووستکردنی جیهانێک
کە باشترین دڵداری خۆی بێت.
کە باوەڕم وایە خانمان و بەڕێزان،
پێویستە ئێوەی داهاتوو بن.
زۆر سوپاس بۆ هەمووتان.
زۆر سوپاس.
(چەپڵەلێدان)
زۆر سوپاس
(چەپڵەلێدان)
زۆر سوپاس
(چەپڵەلێدان)